Document ID: 32008D0482

DECIZIA CONSILIULUI 2008/482/PESC
din 23 iunie 2008
de modificare a Deciziei 2008/134/PESC privind Misiunea de Poliție a Uniunii Europene pentru teritoriile palestiniene
CONSILIUL UNIUNII EUROPENE,
având în vedere Acțiunea comună 2005/797/PESC a Consiliului din 14 noiembrie 2005 privind Misiunea de Poliție a Uniunii Europene pentru teritoriile palestiniene (1), în special articolul 14 alineatul (2) coroborat cu articolul 23 alineatul (2) a doua liniuță din Tratatul privind Uniunea Europeană,
întrucât:
(1)
La 14 noiembrie 2005, Consiliul a adoptat Acțiunea comună 2005/797/PESC, prin care a instituit o Misiune de Poliție a Uniunii Europene pentru teritoriile palestiniene (EUPOL COPPS) pentru o perioadă de trei ani. Faza operațională a EUPOL COPPS a început la 1 ianuarie 2006.
(2)
La 18 februarie 2008, Consiliul a adoptat Decizia 2008/134/PESC de punere în aplicare a Acțiunii comune 2005/797/PESC privind Misiunea de Poliție a Uniunii Europene pentru teritoriile palestiniene (2), care a stabilit valoarea financiară de referință destinată acoperirii cheltuielilor aferente EUPOL COPPS pentru perioada 1 martie 2008-31 decembrie 2008.
(3)
Valoarea financiară de referință pentru EUPOL COPPS ar trebui majorată pentru a permite consolidarea activităților acesteia,
DECIDE:
Articolul 1
Articolul 1 din Decizia 2008/134/PESC se înlocuiește cu următorul text:
„Articolul 1
Valoarea financiară de referință destinată acoperirii cheltuielilor aferente Misiunii de Poliție a Uniunii Europene pentru teritoriile palestiniene (EUPOL COPPS) în perioada 1 martie 2008-31 decembrie 2008 este de 6 000 000 EUR.”
Articolul 2
Prezenta decizie produce efecte de la data adoptării.
Articolul 3
Prezenta decizie se publică în Jurnalul Oficial al Uniunii Europene.
Adoptată la Luxemburg, 23 iunie 2008.

Labels: 18
15
5